Жамоатчилик томонидан 2018 йилги Давлат дастурида кўрсатилган бандларга нисбатан муносабат билдирилмоқда. Шулардан бири диний соҳадаги янгиланишларга бағишланган бўлиб, «фақат диний билим юртларда эмас, ҳукумат томонидан рухсат берилган масжидларда ҳам диний илмларни пуллик асосда, рўйхатга олинган тартибда йўлга қўйишга рухсат» берилиши сўралган.\nАввалроқ, «Фаол тадбиркорлик, инновацион ғоялар ва технологияларни қўллаб-қувватлаш йили» Давлат дастури лойиҳаси жамоатчилик муҳокамасига тақдим этилгани ҳақида маълум қилинганди. Унга кўра, 237 банддан иборат Дастур лойиҳаси 15 январга қадар умумхалқ муҳокамасида кўриб чиқилиши белгиланган.\n«Менинг фарзандимга мактабда Пушкинни ёки Наполеонни кимлигини ўргатилади. Лекин Пайғамбари кимлигини ўргатилмайди. Мактаб программасига ақида, ҳадис, дин асослари каби фанларни қўшиш керак. Террористлар ва диний адашганлар камроқ бўлади», деб изоҳини якунлаган у.


1987 йилдан буён Samsung компаниясига раҳбарлик қилиб келган Ли Гон Хи 78 ёшида вафот этди. У отаси асос солган, унча машҳур бўлмаган маҳаллий даражадаги корейс фирмасини ўз бошқарувчилик қобилияти билан жаҳоннинг энг етакчи брендлари қаторига олиб кирган атоқли бизнесмен сифатида ном қолдирди.\nЖанубий Кореянинг энг бой одами, Samsung концерни раиси Ли Гон Хи 25 октябрь куни 78 ёшида вафот этди. Компания ахборотига кўра, у Сеулда, оила аъзолари даврасида ҳаётдан кўз юмган.\nТадбиркорнинг вафоти сабаби маълум қилинмади; у 6 йил олдин инфарктни бошдан кечиргач, юраги операция қилинган ва шундан буён унинг саломатлиги ҳақида деярли ҳеч қандай маълумот берилмаганди. Бу йиллар мобайнида Samsung'ни амалда унинг ўғли Ли Чжэ Ён бошқариб келди.\nЛи Гон Хи қўл остида Samsung арзон телевизорлар ва бутловчи қисмлар ишлаб чиқарувчи маҳаллий даражадаги оддий корхонадан дунё миқёсидаги технологик гигантга айланди. Forbes'нинг 2020 йилда жаҳоннинг энг қиммат брендлари рўйхатида Samsung 8-ўринни эгаллаб турибди. Жанубий Корея экспортининг қарийб бешдан бир қисми биргина шу конгломерат ҳиссасига тўғри келади.\nДеярли барча машҳур шахслар билан бўлгани каби, Ли Гон Хининг фаолиятига нисбатан ҳам танқидлар етарлича, унинг иш услубини қораловчилар кўплаб топилади, бир неча бор жиноий ишлар фигурантига айланган, аммо буларнинг ҳеч бири унга нисбатан бериладиган ижобий таърифларни инкор қилолмайди: Ли Гон Хи – атоқли бизнесмен, моҳир бошқарувчи, келгусидаги ижобий ўзгаришлар учун оғриқли қарорларни-да қабул қила олувчи қатъият соҳиби эди.\n«Хотин ва болаларингиздан ташқари ҳамма нарсани ўзгартиринг»\n1988 йил, Сеул. Ли Гон Хи Samsung ташкил топганининг 50 йиллиги муносабати билан тантанали тадбирда нутқ сўзламоқда.\nФото: Yonhap News / Legion Media\nТадбиркорнинг ишга ёндашуви ва фалсафасини унинг ўзи таъкидлаган юқоридаги иқтибосчалик аниқ очиб берадиган жумла топиш қийин. У 1993 йилда барча ўринбосарлари ва асосий ёрдамчилари билан ўтказган йиғилишда шундай иқтибос билан концерн фаолиятида туб бурилиш ясаш шартлигини талаб қилган эди.\nЛи ўша йили Лос-Анжелесда бўлганида гувоҳ бўлган манзара катта таъсир қилган дейишади: у Samsung ишлаб чиқарган телевизорлар япон рақобатчиларникига қараганда 100 доллар арзонроқ бўлса-да, сотилмай чанг босиб ётгани, япон ишлаб чиқарувчиларининг маиший техникаларини анча қиммат бўлса-да мамнуният билан сотиб олишаётганини кўради.\nБундан ташқари, ўшанда телевидениеда эфирга узатилган кўрсатувда Samsung ишчилари кир ювиш машинасидаги пластик деталларнинг ортиқча қисмларини қўлда кесаётганига гувоҳ бўлади.\n1970-йиллар. Samsung телевизорларини йиғиш жараёни\nШу каби ҳолатлар Samsung бошқарувини отаси – компания асосчиси Ли Бён Чхолдан 1987 йилда қабул қилиб олган менежерда қатъий ислоҳот ўтказиш фикрини уйғотади. Машҳур иқтибосга айланиб кетган юқоридаги топшириқ асосида, 1993 йилдан Samsung бозордаги улуши ва сотувлар ҳажми камайишига ҳам рози бўлиб, асосий эътиборни сифат ва технологияларга қарата бошлайди.\nSamsung ўзгаргани, унинг қадриятлари янгиланганининг исботи сифатида, икки йилдан сўнг завод омборларида ётган, нуқсонли ҳолда чиққан 150 мингдан ортиқ смартфон, телевизор ва бошқа техникалар Ли Гон Хининг кўрсатмаси билан намойишкорона ёқиб юборилади. Бу тадбирни компаниянинг 2 мингдан ортиқ ходими қўлларига «Сифат ҳамма нарсадан устун» ёзувли боғич боғланган ҳолда кузатади.\nКелажакни кўра олиш – бизнесда катта қурол\nЛи Гон Хи йирик бизнесменларга хос равишда келажакни тахмин қила олар ва қисман уни ўз ташаббуслари билан яратарди ҳам. 1974 йилда у яримўтказгичлар ишлаб чиқарувчи Korea Semiconductors компаниясини сотиб олганида, отаси – Samsung'нинг ўша вақтдаги раҳбари бу харидни пулни ҳавога совуриш деб ҳисоблаган ва ўғлига яримўтказгичлар эмас, текстиль саноати ва тегирмон бизнесига пул тикишни маслаҳат берган.\nАммо Ли Гон Хи айнан яримўтказгичлар Samsung'нинг келгусидаги локомотивига айланади деб тахмин қилган. «Қачонгача чет эл технологияларига тўла қарам давлат бўлиб қолаверамиз? Технологик мустамлака ҳолатидан қутулиш учун қўлимиздан келган ҳамма ишни қилишимиз керак», – дея жавоб берган у.\n2003 йилда Ли Гон Хи компания кинескоп телевизорлар ишлаб чиқаришни тўхтатишини ва бундан буён телевизорларнинг фақат энг янги – суюқ кристалли тури билан шуғулланишини маълум қилган. Ваҳоланки ўша вақтда Samsung'нинг барча сотувлари ва даромадларининг чорак қисмидан кўпроғи айнан кинескоп телевизорлар ҳиссасига тўғри келарди. Ли бу турдаги телевизорлар XX аср маҳсулоти бўлиб қолишини назарда тутган. Афтидан, АҚШ дўконларида сотилмай чанг босиб турган телевизорлар доимий равишда Samsung раҳбарининг хаёлини банд қилиб келган.\nНатижада, 2006 йилга келиб Samsung Electronics телевизорлар бўйича жаҳон бозоридаги энг асосий рақобатчиси – Япониянинг Sony конгломератидан ўзиб кетади. Америка бозорларида ҳам энди Samsung брендидаги телевизорлар харидоргир маҳсулотга айлана бошлайди.\nИзсиз кетмаган Япония ва АҚШдаги таълим\nЛи Гон Хи отаси Ли Бён Чхоль билан\nЛи Гон Хи 1942 йил 9 январда Корея жануби-ғарбидаги Тэгу шаҳрида туғилган. Оиланинг моддий аҳволини ёмон деб бўлмасди; Гон Хи туғилишидан 4 йил олдин отаси Ли Бён Чхоль Samsung'га асос солган. Оилада 8 фарзанд, жумладан 3 ўғил вояга етган, Гон Хи кенжа ўғил бўлишига қарамай, отаси меросининг катта қисми унга насиб қилган.\nКичик Ли муайян муддат корейс мактабида ўқигач, отаси уни Японияга ўқишга юборади. У бакалавр даражасини Японияда, магистр даражасини эса АҚШдаги Жорж Вашингтон университетида олади. Сўнг Samsung тузилмасидаги корхоналарда ишлай бошлайди.\n1987 йилда, Ли Бён Чхоль вафотидан икки ҳафта ўтиб, 45 ёшли Гон Хи Samsung бошқарувини ўз қўлига олади. Шундан кейин ўтган 33 йил ичида конгломерат капитали ҳажми 348 баробарга ўсди, соф фойдаси ҳам юзлаб каррага кўпайди.\nАлбатта, 1980 йиллардаги Samsung'ни ҳеч бир муваффақиятга эришмаган деб бўлмайди; ўша йилларда ҳам компания маҳаллий бозор ўлчовлари бўйича йирик холдинг даражасида эди, аммо барибир «денгиз»даги эмас, «ҳовуздаги асосий балиқлардан бири» бўлиб қолаётганди. Бироқ 2014 йилга келиб – Ли Гон Хи юрак хуружини бошдан кечириб, касалхонага ётқизилган ва компания бошқарувини ўғлига топширган вақтда, Samsung етти қитъага донғи кетган гигант техно-империяга айланганди. Айни пайтда корейс бизнес-гуруҳлари ичидаги энг йириги ҳам Samsung бўлиб қолмоқда.\nМаълумотларга қараганда, Ли Гон Хи янги технологиялар яратишга пул тикиш ҳақида 1970 йилларданоқ гапира бошлаган. У АҚШ ва Япониядаги бир қатор ишлаб чиқариш корхоналари билан танишганидан кейин шундай фикрга келган, бу эса тадбиркор отанинг фарзандини ўқишга юборишда адашмаганини кўрсатади.\nЎз эпохасининг одами\nШу кунларда Ли Гон Хи вафоти муносабати билан унинг яхши сифатлари, муваффақиятлари тез-тез эсланмоқда. Аммо холислик учун унинг биографиясида унчалик ёрқин бўлмаган саҳифалар ҳам борлигини таъкидлаш лозим.\nКореяда Лининг танқидчилари етарлича; Samsung'нинг маънавий обрўси борасида ҳам турлича фикрлар бор. Хусусан, корпорация узоқ вақт ўз ишчиларининг касаба уюшмасига бирлашишига тўсиқ бўлгани, ходимларни ўта қаттиқ талаблар асосида ишлатгани айтилади. Айтишларича, Samsung ишчиларни «лимондек сиқиб, сўнг бир марталик стакан каби улоқтиради», чунки ходимларга ҳатто шундай муносабат ҳам бўшаган иш ўрнини эгаллаш истагида бўлганлар сонини камайтирмайди.\nШу билан бирга, компаниянинг ички сирларини билишга уринган ёки бу сирларни ошкор қилган ходимларга нисбатан мутлақо тоқатсиз эканини ҳам қайд этишади.\nЛи Сеул марказидаги уйидан кўп ҳам ташқарига чиқавермагани, Samsung штаб-квартирасида унчалик ҳам тез-тез кўриниш беравермаслиги ва журналистлар билан суҳбатларни рад этиши туфайли унга Кореяда «тарки дунёчи қирол» деган сифат ҳам беришади.\nТаъкидлаш жоиз, Жанубий Кореяда нафақат кўплаб президентлар, балки йирик концернлар раҳбарлари ҳам озодликдан маҳрум этиб турилади. Ли Гон Хи ҳам икки марта жиноий иш доирасида тергов қилинган: 1995 йилда президент Ро Тхэ Уга пора беришда, 2008 йилда эса солиқ тўлашдан бўйин товлаганликда айбланган. Ҳар икки сафар ҳам оқланган бўлса-да, иккинчи гал у шартли равишда озодликдан маҳрум этилиб, 2 йилга Samsung раҳбариятидан кетишга мажбур бўлганди.\nSamsung Electronics вице-президенти Ли Джэ Ён\nЛининг ўғли – компания вице-президенти, амалда олти йилдан буён концернни бошқариб келаётган Ли Джэ Ён устидан ҳам жиноий иш очилган. У 2014 йилда, отаси хасталикка чалинган вақтдан буён амалда биринчи раҳбар бўлиб қолмоқда, аммо корейс анъаналарига биноан, ота вафот этмагунга қадар ўғил компаниянинг энг юқори лавозимини расман эгаллай олмайди.\n52 ёшли Ли Джэ Ён ва Samsung'нинг яна 4 нафар топ-менежери устидан 2017 йилда жиноят иши очилган. Улар собиқ президент Пак Кин Хенинг энг яқин дугонасига 43,4 млрд вон (тахминан 38 млн доллар) миқдорида пора берганликда айбланган. Бунга қўшимча равишда Джэ Ён хориждаги активларини яшириш ва парламент эшитувида ёлғон ахборот беришда ҳам айбланган ва 5 йилга озодликдан маҳрум қилинган. Орадан бир йил ўтиб, 2018 йил бошида суд унинг апелляциясини кўриб чиқиб, жазони 2,5 йиллик шартли муддатга алмаштирган ва у озодликдан чиқарилганди.\nАммо бу билан иш ёпилмади: 2019 йил августида Ли Джэ Ён устидан тергов қайта бошланди, у яна қамоққа қайтиши эҳтимоли юзага келди. Шу боисдан Джэ Ён отасининг вафотидан кейин ҳам де-юре Samsung бошқарувини қўлга ола олмаслиги мумкин бўлиб қолмоқда.\nРекорд миқдордаги мерос солиғи\nЛи Гон Хи рафиқаси Хон На Хи билан / Фото: CNN\nЛи Гон Хи 1966 йилда, Сеуль давлат университетининг Санъат факультети талабаси Хон На Хи билан танишиб, бир йилдан сўнг унга уйланади. Улар уч фарзанд – бир ўғил ва икки қизни вояга етказишди. Якка ўғил Чжэ Ён Samsung'нинг асосий вориси экани ҳақида тўхталиб ўтдик. Марҳумнинг қизлари – Пу Чжин ва Со Хюн Samsung тизимидаги шўъба корхоналарга эгалик қилади.\nЮқорида таъкидланганидек, Ли Гон Хи – Жанубий Кореянинг энг бадавлат одами эди. Forbes'га кўра, унинг бойлиги 20,9 миллиард доллар, Корея Республикаси Молиявий назорат хизмати маълумотларига кўра эса 18,2 триллион вон (16 млрд доллардан ортиқ) қийматга эга. Бу бойлик унинг беваси ва уч фарзанди ўртасида қандай тақсимланиши ҳозирча номаълум.\nЛи Гон Хи икки қизи билан / Фото: Reuters\nReuters билан суҳбатлашган таҳлилчилар меросхўрлар бойликни тақсимлашда аҳиллик намойиш этишларига умид билдирган. Низо келиб чиққан ҳолда бу компания фаолиятидаги молиявий рақамларда акс этиши эҳтимоли юқори.\nАммо шуниси аниқки, Ли Гон Хининг вафотидан сўнг Корея ғазнасига меросдан олинадиган рекорд миқдордаги солиқ келиб тушади. Дастлабки ҳисоб-китобларга кўра, меросхўрлар 18 триллион вон мероснинг 55 фоиздан кўпроғи, ёки 10 триллион вонини солиқ сифатида тўлашига тўғри келади.


Беморларнинг аҳволи оғирлигини айтган ва яқинларидан розилик сўраб йиғлаган аёл ким?\nИжтимоий тармоқларда, хусусан телеграм каналлари орқали кийимига ва сўзларига қараганда тиббиёт ходими бўлган, аммо ўзини таништирмаган аёлнинг қисқа видеоси тарқалмоқда. Шифокор ёки ҳамширалиги номаълум бўлган бу аёл «беморлар аҳволи оғирлиги»ни айтади ва ўз яқинларига «розилик сўраш» маъносида йиғлаб сўзлайди.\nШу кунлардаги вазиятдан келиб чиқиб, кўпчиликнинг хаёлига биринчи навбатда коронавирусга чалинган беморлар келиши табиий. Аммо аёлнинг либослари тиббий бўлсада, махсус кийимлар эмас, яъни аксарият беморлар сақланаётган вирусология илмий текшириш институти ходимлариники билан бир хилмас. Қолаверса, бу муассасанинг ходимларидан кимдир шундай йўл тутишига ишониш қийин.\n25 март ҳолатига умумий беморлар сони 56 нафар, улардан 4 нафари оғир аҳволдалиги, аммо ўта оғир аҳволда эмас (тиббиётда оғир ва ўта оғир ҳолат кескин фарқ қилади).\nШуни маълум қиламизки, видеодаги аёл вирусология илмий текшириш институти ходими эмас.\nҲозир айни шу масала бўйича суриштирув олиб боряпмиз ва тўлиқ маълумот бўлиши билан хабар берамиз. Аммо дастлабки хулосалар бўйича айтиш мумкинки, айнан бу аёл вирусология илмий текшириш институтида шифокор ёки ҳамшира бўлиб ишламайди. Бу масалага институт раҳбарияти томонидан ҳам аниқлик киритилди. Аёлнинг ўзи ҳам қайси шифохонанинг қайси беморлари оғир аҳволда эканлигини аниқ айтмаган. Бу тиббиёт ходими қаерда ишлаши ҳақида суриштирувлар олиб боряпмиз.\nЭнг муҳими, коронавирусга чалинган беморлар сони ва уларнинг аҳволи ҳақида мунтазам ахборот бериб келяпмиз ва эҳтиросларга берилган ҳолда аҳоли орасида саросима чиқаришга ҳожат ҳам йўқ, бунинг учун жавобгарлик ҳам белгиланган.\nЭслатиб ўтаман, бу ҳозирча дастлабки хулосалар ва аниқ ахборот, қўшимча янгилик бўлиши билан эълон қиламиз.\nКиритилди: 21:32 25.03.2020. Ўқилди: 5620 марта. Фикрлар сони: 0 та.\nДиққат! Ўзбекистонда коронавирусга қарши чоралар янада...


14:09 / 19.06.2019\n18 июнь куни Ғарбий Қозоғистон вилоятида “Уралск-Ақтобе” трассасида содир бўлган йўл-транспорт ҳодисаси оқибатида 1988 йилда туғилган Ўзбекистон фуқароси М.Р. вафот этди. Бу ҳақда Ўзбекистоннинг Олмаота шаҳридаги бош консулхонаси берган маълумотга асосланиб Ўзбекистон ТИВ матбуот хизмати хабар берди.\nХабарда айтилишича, бош консулхона томонидан Қозоғистон ички ишлар вазирлигининг навбатчи хизматлари ва Ғарбий Қозоғистон вилоятидаги бўлимлари билан тезкор алоқа ўрнатилган ҳамда марҳум ҳамюртимизнинг қариндошларига тегишли консуллик-ҳуқуқий ёрдам кўрсатилмоқда.\n11 июнь куни Ақтобе вилоятидаги Қарабутақ-Ақтобе автомобиль йўлида йўл-транспорт ҳодисаси оқибатида 2002 йилда туғилган Ўзбекистон фуқароси Диёрбек Қўшшаев вафот этганди.


«Ким қолоқ: Исломми ёки сизми?!» | Azon.uz - Ахборот-таҳлилий портал\n«Ким қолоқ: Исломми ёки сизми?!»\n1345 12:00 06.12.2019\nИслом мутафаккири Муҳаммад Имора айтади:\n"Мажлислардан бирида илмонийлардан бири менга қараб истеҳзо билан деди:\n"Китобларингиздан шуни тушунаяпманки, сиз шариат аҳкомларини татбиқ қилишни ва 100 йил орқага қайтишни хоҳлар экансиз".\n"100 йил орқага қайтиш деганда султон Абдулҳамид дунёнинг ярмини бошқарган даврни назарда тутаяпсизми?\nЁки Европадаги қироллар Усмоний султон берган ваколат билан ҳукм қилган даврларни назарда тутаяпсизми?\nЁки Усмонийлардан ҳам олдинроқда дунёни мўғул-татар зулмидан халос қилган Мамлуклар даврини назарда тутаяпсизми?\nЁки улардан орқароқдаги Аббосийларнинг ер юзининг ярмини бошқарган даврни назарда тутаяпсизми?\nЁки улардан олдинроқ Умавийлар ёки Умар розиёллоҳу анҳу ер куррасининг ярмини бошқарган даврни айтаяпсизми?\nЁки халифа Ҳорун ар-Рашид Рум подшоҳига: "Мўъминлар амири Ҳорун ар-Рашиддан Румнинг итига" деб мактуб ёзиб юрган пайтларни айтаяпсизми?\nЁки Абдурраҳмон Дохил ўз қўшинлари билан Италия ва Францияни қамал қилган пайтларни назарда тутаяпсизми?\nБу сиёсий томони...\nМусулмон олимларидан Ибн Сино, Беруний, Хоразмий, ибн Рушд, ибн Холдунлар араблар ва ғарбликларга тиббиёт, доришунослик, ҳандаса, фалаккиёт ва шеърни таълим берган замонни айтаяпсизми?\nКофир яҳудий биргина мусулмон аёлнинг рўмолини тортганида у аёл: "Во Муътасимоҳ!", деб додлади. Оғизма-оғиз бу гап халифа Муътасимнинг қулоғига етиб борди. Шунда Муътасим қўшини билан келиб яҳудийларни давлат чегарасидан чиқариб юборди. Бугун эса ислом диёрларида аёллар зўрланаяпди. Ҳокимлар масрур. Ўша даврни айтаяпсизми?\nЁки мусулмонлар Европада биринчи унивеситетни очишди. Андалусда...\nЎша пайтда арабча кийим барча университетларда урф эди. Уни битирувчилар кияр эди. Бугун ҳам ўша кийим ва тепаси текис шляпани битирувчилар кийишади. Шу шляпанинг тепасида бир пайтлар қуъонни қўйишган битирувчилар. Шуни назарда тутдингизми?\nЁки Қоҳира дунёдаги энг гўзал шаҳар бўлган пайтларни айтаяпсизми?\nЁки бир Ироқ динори 483 доллар бўлган пайтни айтаяпсизми?\nЁки Европалик қочоқлар Искандариядан паноҳ топган, ёки Америка Мисрдан Европани очликдан қутқаришини сўраган пайтни айтаяпсизми?\nТушунтириб берарсиз...? ".\n180 11:10 20.09.2020\nАзон ҳақида мукаммал маълумотлар. Азоннинг шартлари\n863 10:05 20.09.2020\nШайх Бутий: “Исломда жиҳод”. Тайёргарлик кўришга рухсат\n523 22:30 19.09.2020\n1702 17:55 19.09.2020\nБугунги жума маърузаси билан танишинг\n814 09:56 18.09.2020


Тошкентда қимматбаҳо автомобиллар ёниб кетди (видео)\n10.03.2018 11:15 0 2103\nКеча, 9 март куни соат тахминан 14:16да Тошкент шаҳар Юнусобод тумани «Отчопар1» маҳалласи Амир Темур шоҳкўчаси 6-уй орқасидаги «Бек Мафтуна Малика» МЧЖга қарашли автотураргоҳ ҳудудида ёнғин чиқди.\n«UzNews.uz» нашрининг хабарига кўра, ёнғин натижасида шу автотураргоҳда турган «Captiva» русумли автотраснпорт воситасининг мотор ва қисман салон қисмига зарар етган. Унинг ёнида турган «Toyota Land Cruiser» автомашинаси эса бутунлай ва мослаштирилган тиркамали ташиш воситаси буткул ёнғиндан зарар кўрган.\nЁнғин сабаби ва келтирилган моддий зарар миқдори аниқланмоқда. Ёнғин соат 14:27да ўчирилган.


Аукцион ғолибига ер бериш учун ҳоким қарори талаб этилмайди - Халқ сўзи\n15:22 27 Август 2019 Жамият\nҚишлоқ хўжалигига мўлжалланмаган бўш турган ер участкаларини бериш ҳамда арихитектура-қурилиш ишларини амалга ошириш тартиб-таомилларини янада такомиллаштириш чора-тадбирлари тўғрисидаги Президент қарори қабул қилинди. Бу ҳақда “Ҳуқуқий ахборот” канали хабар берди.\n-“YERELEKTRON” автоматлаштирилган ахборот тизимига ер участкалари бўйича маълумотларни киритиш “Давергеокадастр” органлари томонидан мустақил амалга оширилади;\n- ер участкасини танлаш материалларини келишиш ва (ёки) у бўйича хулосалар бериш ваколатли ташкилотлар томонидан фақат электрон шаклда амалга оширилади;\n- ер участкасини танлаш материаллари юзасидан белгиланган ташкилотларнинг хулосасини олиш талаби бекор қилинади;\n- ер участкаларининг бошланғич нархи тасдиқланган минимал қиймати асосида “Давергеокадастр” органлари томонидан ижобий хулоса берилгандан сўнг 5 кун ичида аниқланади;\n- ер участкаси “E-IJRO AUKSION” савдо майдончасида электрон онлайн-аукционга участканинг бошланғич нархи аниқлангандан сўнг қўшимча қарор қабул қилинмасдан жойлаштирилади;\n- Қорақалпоғистон Республикаси Вазирлар Кенгаши раиси, ҳокимларнинг аукцион ғолиби номига ер участкасини ажратиш бўйича қарор қабул қилиши тўғрисидаги талаб бекор қилинади;\n- қурилиш объектларининг шаҳарсозлик ҳужжатларини мажбурий экспертиза қилиш талаб этилмайди.


Жорий йилда Сурхондарёда 144 та лойиҳа амалга оширилиши натижасида 1 минг 934 та янги иш ўрни яратилди | O'zLiDeP\nЖорий йилда Сурхондарёда 144 та лойиҳа амалга оширилиши натижасида 1 минг 934 та янги иш ўрни яратилди\nБу ҳақда Халқ депутатлари Сурхондарё вилоят Кенгашидаги O‘zLiDeP депутатлик гуруҳининг навбатдаги йиғилишида маълум қилинди.\nЙиғилишда депутатлар вилоят молия бош бошқармаси бошлиғи ўринбосари Ж.Нормўминовнинг ҳисоботини эшитди.\nҲисоботда таъкидланганидек, вилоят молия бошқармаси томонидан 2017 йил учун бюджет даромадларининг белгиланган 970.2 миллиард сўм режаси йил якуни билан 1 триллион 23 ярим миллиард сўмга бажарилган.\n–Бугунги кунда вилоятимизда жами 1916 та, шундан 25 та йирик, 1891 та кичик корхоналар фаолият кўрсатмоқда, – дейди Ж.Нормўминов. –Жорий йилнинг 6 ойи давомида мазкур корхоналар томонидан 1 трлн. 280 млрд 271 млн. сўмлик саноат маҳсулотлари, 517 млрд 95 млн. сўмлик истеъмол моллари ишлаб чиқарилди.\nЙиғилишда шунингдек, кун тартибидаги масалалар юзасидан Хорижий инвестицияларни жалб қилиш бўйича вилоят инвестиция бошқармасининг хорижий инвестицияларни жалб қилиш бўлим бошлиғи Сардор Жумаевнинг ҳисоботи ҳам тингланди.\nЖорий йилда вилоятда умумий қиймати 273 миллиард сўмга тенг бўлган 144 та лойиҳа амалга оширилиши натижасида 1 минг 934 та янги иш ўринлари яратилди, – дейди С.Жумаев. –Айни чоғда эса 39.4 миллион доллар қийматидаги 14 та лойиҳа тўғридан-тўғри чет эл сармоялари ёрдамида амалга оширилмоқда. Яна бир муҳим жиҳати, жорий йил бошида вилоятда 61 та хорижий инвестициялар иштирокидаги корхоналар рўйхатга олинган бўлса, айни вақтда уларнинг сони 94 тага етди.\nШ. Хўжаназаров O`zLiDeP Шеробод туман Кенгаши аппарат рахбари 2018-07-26 14:26:18\nЙиғилишда Хорижий инвестицияларни жалб қилиш бўйича вилоят инвестиция бошқармасининг хорижий инвестицияларни жалб қилиш бўлим бошлиғи Сардор Жумаевнинг ҳисоботи ҳам тингланди. Хисоботда таъкитланганидек бугунги кунда мамалакатимизнинг барча вилоятларида хусусан Сурхондарё вилоятида хам улкан ўзгаришларга гувох бўлмоқдамиз. Биргина Шеробод туманида Шеробод цимент заводи, Шеробод текистель заводларининг ишга туширилиши минглаб Шерободликларни иш билан таъминланишига замин булди.\nШовот туман Кенгаши 2018-07-26 12:19:24\nЖойларда олиб борилаётган ислохотлар ўз самарасини бера бошлади, энди янада шижоат билан қадам ташламоғимиз лозим


Исроил Мадримов Токио Олимпиадасига бормайдиган бўлди\nПрофессионал бокс бўйича супер ўрта (-69,85 кг) вазн тоифасида рингга чиқаётган ўзбекистонлик боксчи Исроил Мадримов ҳаваскор боксчилар ўртасидаги Осиё чемпионатидаги муваффақиятсизликдан сўнг жанг реферисини танқид қилган ҳолда ҳаваскор боксга қайтмаслигини эълон қилди.\n«Бу охиргиси бўлди. Мен ҳаваскор боксда бошқа рингга туша олмайман! Ўтган сафар, сўнгги жаҳон чемпионатидаги ноҳақ ҳакамликдан кейин ҳам айтгандим, бундан кейин ҳаваскор боксда рингга чиқмайман деб. Аҳвол шу даражага етганидан кейин сабрим тугади. Ҳаваскор боксда шунақа ишлар ҳам бўлиб туради: мен бугунги жангни ютдим, буни ҳамма билади, ҳамма мен ютганимни кўрди. Афсуски, бу ҳолат ҳаваскор боксдаги фаолиятимга нуқта қўйди. Бундай ишларга чидай олмайман. Бу узил-кесил профессионал боксга ўтишимга туртки бўлади.\nШу пайтгача мени қўллаб-қувватлаб келаётганларга чин юракдан ўз миннатдорчилигимни билдираман. Ҳаёт давом этади, яна олдинга интилишда давом этамиз. Мен бундан кейин ҳам халқаро майдонларда Ўзбекистон шарафини ҳимоя қиламан, фақат профессионал рингда. Аллоҳ профессионал боксда ютуқларни қўлга киритишни насиб қилсин», – деган Мадримов Tribuna.uz мухбирига.\nИсроил бугун, 23 апрель куни Бангкокда ўтаётган Осиё чемпионатининг чорак финал учрашувида қозоғистонлик Турсинбай Қулаҳметга қарши жангда ҳакамларнинг турлича қарорлари ҳисобига мағлубиятга учради.\nЭслатиб ўтамиз, Осиё ўйинлари ва Осиё чемпионати ғолиби Исроил Мадримов 2018 йил ноябрь ойида профессионал боксдаги илк жангини ўтказиб, уни нокаут билан якунлаган ва WBA InterContinental чемпионлик камарини қўлга киритганди. Камар ҳимояси учун март ойида венесуэлалик Френк Рохасга қарши жанг қилган Исроил рақибини ҳушидан кетказган, Рохасни рингдан замбилда олиб чиқишган эди.\nАввалроқ Мадримов келажак режалари билан ўртоқлашиб, проф-рингдаги учинчи жангини мексикалик енгилмас жаҳон чемпионига қарши ўтказмоқчи эканини маълум қилганди.\nУ шунингдек, Kun.uz учун берган интервьюсида 2020 йилги Токио Олимпиадасида Ўзбекистон номидан иштирок этиш мақсади ҳақида айтганди. Энди у Японияга бормайди.\n«Профессионал барибир профессионал экан». Исроил Мадримов билан эксклюзив интервью\nбокс Исроил Мадримов


Тошкентдаги маҳалладан узлуксиз сассиқ ҳид келишининг сабаби нима? | Qalampir.uz\nТошкентдаги маҳалладан узлуксиз сассиқ ҳид келишининг сабаби нима?\nЖамият\t11 Май 14:18 5773\nТошкент шаҳрининг Сергели тумани Ўзгариш маҳалласида узлуксиз ёқимсиз ҳид келаётгани ҳақидаги шикоятлар келиюб тушди. “Тошкент шаҳар сув таъминоти” МЧЖ томонидан ушбу ҳолат бўйича видеолавҳа тайёрлади.\n“Тошкент шаҳар сув таъминоти” МЧЖ бош муҳандиси Абдуқодир Алимов фикрига кўра, ёқимсиз ҳид таралишининг асосий сабаби “Салар” тўйинтириш иншооти ҳамда Бўзсув каналига турли корхона ва ташкилотлар томонидан оқова сувлар ва чиқиндиларнинг оқизилишидир.\n“Бу ердан шунақа сассиқ ҳид келадики, чидаб бўлмайди. Уйимиздаги пардаларгача ўрнашиб қолган. Уйда ниқоб тақаман, атир сепаман – фойдаси йўқ. Ҳозир ё келяпти. Деразаларни ҳам ёпа олмаймиз. Бу ҳиднинг қаердан келаётганини билолмаяпмиз”, дейди фуқаролардан бири.\nАлимовнинг сўзларига кўра, уларнинг иншоотида сув икки, узоғи билан уч соат туриб қолиши мумкин, ундан кейин чиқиб кетади. Кечасию кундузи келадиган сувлар бир хил тозалаб чиқарилади. Буни ўчириб-ёқишнинг имкони йўқ.\nМаълум қилинишича, “Бектемир” ва “Салар” оқова сув тозалаш иншооти яқинидаги корхоналарга МЧЖ томонидан юзлаб огоҳлантириш берилган, лаборатория таҳлиллари мунтазам олиб борилиб, компенсациялар ундириб келинади.\n“Ҳамма ҳаво исиганидан кейин эшикни очади. Эшикни очсангиз, сассиқ ҳид кирса, уйга ўтириб қолади. Кундуз куни кирсангиз ҳам уйдан у ҳид кетмайди. “Освежитель”га томоқларимиз аллергия бўлган. Тунда бу ҳиднинг ўткири келади”, дейди фуқаролардан бири.\nМаълумот учун, “Салар” тўйинтириш иншооти Тошкент шаҳрининг Жанубий қисмида Салар ариғининг қирғоғида жойлашган. 1961 йил 12 апрелда 25 минг метр куб қувват билан ишга туширилган. Иншоот майдони 95,4 гектарни ташкил этади. Лойиҳавий тозалаш қуввати – 1068 минг м3 бўлиб, ишчи қуввати – 960 минг метр кубни ташкил этади.\n“Ўзсувтаъминот” АЖнинг хабар беришича, ншоотдаги ускуна ва механизмлар, биноларнинг ҳозирги ҳолати талабларга тўлиқ жавоб беради. 2017 йилда меъёрий талаблар (ПДС) ҳужжати ишлаб чиқилган ва Экология ва атроф-муҳитни муҳофаза қилиш давлат қўмитаси томонидан тасдиқланган. Тозаланган оқова сувлар меъёрий талаблар даражасига етказилиб, Салар каналига оқизилади.\n06 Декабрь 13:01 75603\n06 Декабрь 19:56 50916\n05 Декабрь 18:58 32940\n04 Декабрь 11:13 32394\n04 Декабрь 11:38 31856


Чинозлик Аҳмадбойнинг схемаси молиявий пирамидами?\n18 октябр 2021, Тошкент вақти: 00:21\n"Аҳмадбой" схемаси молиявий пирамидага ўхшашига қарамасдан, унга минглаб доллар сармоя қилаётганлар сони 40 мингга етган бўлиши мумкин.\n"Менга 150 фоиз ваъда қилишди"\n- 100 минг-200 минг (доллар) берганлар ҳам бор, ака. Мисол учун 10 минг қўйсангиз, бирга-бир (икки баробар, демоқчи-таҳр.) қилиб берамиз. Бир йил ичида 20 минг қилиб берамиз. 20 мингни 12 ойга бўлиб, ҳар ойда берамиз. Қўлингизга жетон берамиз кассадан. Паспортингиздан маълумотларни ёзиб олиб, қўлингизга жетон берамиз. Ҳар ойга бир число белгиланади, зазор (кечикиш-таҳр.) 15 кун бўлади. Ҳар ой келиб, пулингизни олиб кетасиз. Бир йил деганда пулингиз икки баробар қилиб қайтиб берилади,- дея ишонтирди “Чиноз Авто Ҳамкор” вакили.\n- Машина бўйича мен шуғулланмайман. Машина бўйича бошқа болалар бор. Машина ҳам бирга-бир. Нархини чиқарамиз, бозор нархига қараб, нархини чиқарамиз. Ўшанга қараб пулга чақилади. Фақат машина зазори 20 кун,- дейди “Чиноз Авто Ҳамкор” вакили.\n"Бу пирамиданинг классик кўриниши"\n“Мен 8 ойдан бери кузатяпман “Аҳмадбой” пирамидасини. Одамлар минглаб долларларни олиб келиб беришяпти. Унинг идораси Чинознинг Олмазор қўрғонида жойлашган. Ўзим ҳам бориб кўрдим. Ҳеч кимга ҳеч қандай қоғоз бермайди. Паспортингизни кўради, қандайдир жетон беради. Шу билани иш битти. Россияда "МММ" ҳам шунақа бўлган. Тожикистон ва Доғистонда ҳам яқиндан шунга ўхшаш пирамадилар ташкил қилинган эди. Бошида одамларни қизиқтириш учун мижозларга ваъда қилинган катта фойда беради. Лекин кейин катта миқдорда пул тўпланганидан кейин, ғойиб бўлади”, дейди тошкентлик тадбиркор.\n"Ахмадбой Чиназский" Facebook саҳифасида Аҳмад Турсунбоевга берилган фахрий ёрлиқлар расмлари бор\nЛекин Ўзбекистон ҳуқуқ-тартибот идоралари Аҳмад Турсунбоевга қарашли "Чиноз Авто Ҳамкор" фирмаси фаолиятига шунча йилдан бери қизиқиш билдирмаётгани боис, гап қонунбузарлик ҳақида кетаётганини айтиб бўлмаслигини қайд этиш жоиз. “Ахмадбой Чиназский” номи остидаги Facebook фойдаланувчиси шу пайтгача ҳеч кимни алдамаганини иддао қилди.\n"Аҳмадбой" тўғрисида Интернтдаги Циклопедия ресурсида берилган маълумотда 38 ёшли тадбиркор "ўзбекистонлик меценат", дея таърифланган. Бу маълумотда ҳам Аҳмад Турсунбоев тадбиркорлик фаолиятида 2010 йилдан бирданига жиддий ўсиш кузатила бошлаган.\nСобиқ иттифоқда катта шов-шувга сабаб бўлган молиявий пирамидани 1990 йиллар бошларида Россияда тадбиркор Сергей Мавроди ташкил қилган. Икки-уч йил давомида мижозларига дивидендларни тўлаб келган "МММ" ширкати асосчиси бирданига ғойиб бўлиши ортидан 15 миллионгача омонатчи зарар кўрган.


O‘zLiDeP кўмагида уюшмаган ёшлар ишли бўлди | O'zLiDeP\nO‘zLiDeP кўмагида уюшмаган ёшлар ишли бўлди\nO‘zLiDeP Андижон вилоят Кенгаши тадбиркорлик фаолиятига қизиқувчи ёшлар учун Олтинкўл туманидаги “Крав текс” ва “Контекс” Туркия-Ўзбекистон қўшма корхонасига бизнес экскурсия ташкил этди.\nБундан 10 йиллар муқаддам ўз фаолиятини бошлаган ушбу корхонада айни кунда бир ярим минг нафар ишчи-ходим меҳнат қилмоқда. Эркаклар ва аёлларнинг барча турдаги трикотаж кийимларини ички ва ташқи бозорга тақдим қилаётган корхона бугун ҳам йигит-қизларни ўз бағрига чорламоқда.\n– Саёҳат давомида туманимиздаги 10 нафар вақтинча ишсиз юрган қизлар иш жойига эга бўлди, – дейди O‘zLiDeP Олтинкўл туман Кенгаши раисининг ёшлар масалалари бўйича ўринбосари Наврўзбек Содиқов. – Шу боис, иштирокчилар томонидан туман ва вилоятдаги бошқа тадбиркорлик субъектларига ташриф уюштириш бўйича берилган таклифларни келгусидаги иш режамизга киритиб олдик.\n– Очиғи, “Контекс”да ишлаш ниятим бор эдию, лекин ишга жойлашишда бироз қийинчиликларга дуч келаётган эдим, – дейди Умида Умарова. – Партия “Ёшлар қаноти” томонидан бугунги экскурсиянинг ташкил этилгани мен каби ёшларнинг қизиқишларига қанот берди. Чунки саёҳат чоғида бошқа тенгқурларим қатори мен ҳам қадоқлаш бўлимига ишга жойлашдим.\nТадбир давомида партия кўмаги билан кредит олиб фаолият бошлаган тумандаги “Нодир” МЧЖ мисолида тадбиркорлик йўналишларида имтиёзли кредитлар олиш масалалари атрофлича тушунтириб берилди.\nO‘zLiDeP Олтинкўл туман Кенгаши\nАйни пайтда бутун дунёда кечаётган ташвишли воқеалар ҳаммамизга яхши маълум. Халқаро экспертларнинг ...\nШу кеча кундузда инсоният ўз жони ва яқинларини коронавирус балосидан асраш учун курашмоқда. ...


Абдулазиз Камилов Афғонистон президенти билан учрашди - EFFECT.UZ\nАбдулазиз Камилов Афғонистон президенти билан учрашди\n. 19:15 | 23.02.2021\n2021 йилнинг 23 февраль куни амалий ташриф билан Қобул шаҳрига келган Ўзбекистон Республикаси Ташқи ишлар вазири Абдулазиз Камилов Афғонистон Ислом Республикаси Президенти Ашраф Ғани томонидан қабул қилинди. Бу ҳақда ТИВ матбуот хизмати хабар бермоқда.\nВазир Ўзбекистон Республикаси Президенти Шавкат Мирзиёевнинг Афғонистон Ислом Республикаси Президенти Ашраф Ғанига йўллаган мактубини топширган.\nСуҳбат давомида Ўзбекистон-Афғонистон кўп қиррали муносабатларининг ҳозирги ҳолати ва истиқболлари муҳокама қилинган. Икки томонлама ҳамкорликнинг жорий юқори даражаси мамнуният билан қайд этилди ва барча соҳаларда ўзаро манфаатли яқин алоқаларни янада чуқурлаштиришга ўзаро содиқ эканликлари таъкидланган.\nПрезидент Ашраф Ғани биродар Афғонистон халқи номидан Афғонистон заминида тинчлик ва барқарорликни таъминлаш, мамлакат иқтисодиётини тиклашда ҳар томонлама қўллаб-қувватлаётгани учун Ўзбекистон Президенти Шавкат Мирзиёевга самимий миннатдорлик изҳор этган.\nАфғонлараро сиёсий музокараларнинг узоқ муддатли тинчлик ўрнатиш ва мамлакатда хавфсизликни таъминлашдаги муҳим ўрни қайд этилди. Музокараларда икки томон кун тартибидаги бошқа масалалар ҳам кўриб чиқилди.\nНавоий шаҳридаги 11-мактаб директорига «Spark» совға қилинди\nЎзбекистон ва Беларусь ўртасидаги ҳамкорлик кучга кирди\nҒофир Жамалов Наманган шаҳри ҳокими этиб тайинланди


Қисқа муддатли кучли ёмғир Жомда сел келишига сабаб бўлди — фотолар\n22:07 / 16.05.2018 48401\n2018 йил 15 май куни Самарқанд вилоятининг Нуробод тумани, Қашқадарё вилоятининг Китоб ва Деҳқонобод туманларида қисқа муддатли кучли ёмғир ёғиб ўтди. Қисқа муддатли кучли ёмғир ёғиши натижасида, «Самарқанд-Қарши» автомобиль йўлининг тагидан ўтган қувурларга ёмғир суви билан оқиб келган шох-шаббалар тиқилиб қолган ва ёмғир суви йўлнинг устки қисмидан ўтганлиги хабар қилинади ички ишлар вазирлиги расмий веб сайтида.\nБиз Самарқанд вилояти Нуробод туманидаги Жом қишлоғида бўлдик. Бу ерда 15 май куни соат 20:00 лар атрофида Жом сойи бўйлаб келган сел «Самарқанд-Қарши» автомобиль йўлига келиб тиқилиб, 21 та хонадон ва атрофдаги иншоотларни сув босишига сабаб бўлган.\nБиз Жом қишлоғига борганимизда сел оқибатлари ФВВ қутқарувчилари томонидан бартараф этилаётган эди.\nСел оқибатида жабрланганлардан бири Собир Сайдуллаевнинг уйи тўлиқ тошқин остида қолган. Уйнинг олд девор сел босимига дош бера олмасдан нураган. Оғилидаги уч бош қорамоли нобуд бўлган. Сел икки автомашинани ҳам оқизиб, уларга жиддий шикаст етказган.\n«Сув кутилмаганда жуда шиддат билан келдик, бола чақани олиб чиқиб, жонни сақлаб қолишга улгурдик. Фақат янгамиз лойқа сув ютди. Ҳозир шифохонада. Аҳволи қониқарли», — деди С.Сайдуллаев.\nСобир аканинг айтишича, уйига биринчи марта сел кириши эмас. Унинг уйи «Самарқанд-Қарши» йўлига энг яқин ва пастликда жойлашган. У икки йилдан бери катта йўл остидаги сел ўтказувчи қувур кенгайтирилишини талаб қилиб, республика идораларига мурожаат қилиб келганлигини алоҳида таъкидлади.\nKun.uz’га келиб тушган маълумотларга кўра, кеча бўлиб ўтган кучли ёмғир натижасида Самарқанд туманининг Оҳалик маҳалласида ҳам сел тошқи ни рўй берган ва одамларнинг турар жойларига зиён етказган. Бир оиланинг аёли икки фарзанди билан оқиб кетгани ҳақида расман тасдиқланмаган хабар ҳам бор.\nЖомликларнинг ҳикоя қилишларича, вилоятнинг барча раҳбарлари икки кундан буён қишлоқда жам бўлиб туришибди. Вилоят ҳокими Т.Жўраев жабр кўрган хонадонларнинг барчасига давлат томонидан ёрдам кўрсатилишини айтиб, одамларнинг кўнглини кўтарган.\nХуршид Далиев, Шуҳрат Шокиржонов\n«Обод қишлоқ» дастури асосида янги қиёфага кирган Жом қишлоғи — фотолар


“Ҳеч бўлмаса Конституцияни ҳурмат қилинг”, – Депутат ҳокимият тузилмаларидан холисликни талаб қилди\nБош саҳифаЖамият“Ҳеч бўлмаса Конституцияни ҳурмат қилинг”, – Депутат ҳокимият тузилмаларидан холисликни талаб қилди\nОлий Мажлис Қонунчилик палатаси депутати Расул Кушербаев Бўстонлиқ туманидаги “снос”лар бўйича ўтган пресс-тур бўйича муносабат билдирди. Унда ҳукумат тузилмалари аҳоли манфаатларига зид равишда бир-бирининг қарорларини маъқуллашга кўниккани танқид қилинади.\n“Масалан, пресс-турда Олий суд раиси ўринбосарининг “снос” масаласида тушунтириш бериши ва шу ернинг ўзидаёқ “снос” қилаётганларнинг ёнини олиб, одамларни ноқонуний иншоот қурганлигини айтиб, айбдор қилишга интилиши мустақил суд учун ғалати эмасми? Бу суд ҳокимиятининг ижро ҳокимиятига адвокатлик қилаётганига, жойига бориб унинг топшириқларини сўзсиз бажараётганига ўхшамаяптими?”, – деб ёзади депутат.\nКушербаев мамлакат қонунчилигида суд тизимининг мустақил тузилма экани, ҳокимлик ёки прокуратурага бўйсунмаслигини эслатмоқчи бўлиб шундай ёзади:\n“Тасаввур қилинг: эрталаб уйғонсангиз уйингизга ҳокимлик вакили “уйингни бузаман”, деб кириб келса. “Менинг мулк ҳуқуқим бор, прокурорга шикоят қиламан”, деб турганингда ҳокимнинг ортидан “қонунийликни таъминлайдиган” прокурор йўталиб бўй кўрсатади. Ноилож “сенлар билан ҳали судда гаплашаман”, деб адолатдан нажот кутасан. Ҳоким, прокурор пинагиниям бузмайди-да, дарвозага қарайди. Шунда суд ҳам дарвозадан кириб келади. “Уюшган мафия” га ўхшайди бари...”\n“Снос”лар муаммосига қарши курашиб келаётган депутат келгуси авлодлар бу даврни “энг кўп уйлар бузилган давр” эслаши мумкинлигини айтган.\nЭслатиб ўтамиз, Президент Шавкат Мирзиёев одил судловни таъминлаш ҳамда коррупцияга қарши курашиш тизимини такомиллаштиришга бағишланган видеоселекторда судьяларнинг мустақил фаолият олиб боришини таъминловчи қонун лойиҳасини ишлаб чиқиш бўйича топшириқ берган эди.


Ванилинли панна котта десерти тайёрлаш, пишириш рецепти сирлари, оддий ва мазали\nVatanda.Com » Пазандалик » Ширинликлар » Ванилинли панна котта десерти\nБайрам дастурхони учун ажойиб танлов! Таомномага ўзгартириш киритишнинг вақти келди. Тайёрланиши оддий, натижаси эса байрам дастурхонида барчани лол қолдириши турган гап. Ушбу рецептни албатта тайёрланг!\n500 мл қаймоқ\n8 грамм желатин\nВанилин таёқчаси ёки 4 грамм ванилин шакари\n1. Желатинни қайнатиб, совутилган сувда, қоғозида кўрсатилган вақт бўйича уютинг.\n2. Қаймоқни кастрюлкага солинг, ванилин таёқчасини икки қисмга бўлинг ва қаймоқ билан бирлаштиринг. Шакарни солинг ва оловга қўйинг.\n3. Қайнаш даражасига олиб боринг ва желатинни солинг. Желатин эригунга қадар оловда бир хил масса ҳосил бўлгунга қадар аралаштиринг.\n4. Сўнг, оловдан олинг ва ванилин таёқчасини олиб қўйинг. Аралаштиринг.\n5. Тайёрланган аралашмани қолипларга қуйиб чиқинг. Қолиплар бўлмаган тақдирда аралашмани пиёла ёки косачаларга ҳам қуйишингиз мумкин. Десертни музлатгичга бутунлай совутишга қўйинг. Бу жараён тахминан 2 соат вақтни ўз ичига олади.\n6. Белгиланган вақт ўтиб тайёр десертни эхтиёткорлик билан қолиплардан десерт учун тайёрланган идишга солинг. Бу жараён осонлашиши учун десерт тайёрланган идишни 1-2 дақиқага иссиқ сувда ушлаб туринг.\n7. Тайёр десертни ҳоҳишингизга кўра қирғичдан чиқарилган ёки эритилган шоколад билан безатинг. Нозик десертни дастурхон даврасига тақдим этинг.\nМаргарин 4 стакан ун билан укаланади. Устига ачитки солиниб, аралаштирилади. Сунг, сут солиниб, юмшок хамир корилади. Тайёр хамир 1 соатга музлаткичга куйилади....\nПирог тайёрлаш - рецепти, сирлари, оддий ва мазали пироглар пишириш усуллари, қадамлар\nПирог – бу одатда начинкаси бўлган ҳамирли пишириқдир. Унинг очиқ ва ёпиқ тури мавжуд: очиқ турдагисида начинка ҳамир устида турса, ёпиқ турдагисида начинка ҳамир ичида бўлади. Мазали пироглар тайёрлашнинг кўплаб ретсептлари мавжуд: олмали, лимонли, мурабболи, гўштли, қатиқли пирог ва кўплаб бошқа турдагилар. Агар сизни оддий пирог пишириш...\nЛасос кремли рулет\nНоанъанавий ва нозик газак. Мехмонларни лол қолдирувчи ва дастурхонда ўзининг ёрқин ўрнини эгалловчи газак. Тайёрланиши оддий, натижаси дастурхон даврасида барчага маъқул бўлади. Таомнома учун чинакам янгилик. Ушбу рецептни албатта тайёрланг!...


«Вулверхэмптон»га ўтган дарвозабон нега 11-рақамни олди? / CHAMPIONAT.asia\n«Вулверхэмптон»га ўтган дарвозабон нега 11-рақамни олди?\nТеглар : ВулверхэмптонРуй ПатрисиуКарл Икеме\nАПЛга қайтган «Вулверхэмптон» ўз сафига Португалия терма жамоаси дарвозабони Руй Патрисиуни қўшиб олди.\nБаъзида дарвозабонлар майдондаги ўйинчиларнинг рақамларини олишади. Масалан, Вивиано «Сампдория» сафида 2-рақамда ўйнаган. Тўпурар посбон Рожерио Сени эса 01 рақамида ўйнарди.\nРуй Патрисиу эса янги клуби сафида 11-рақамни олди.\n«Вулверхэмптон»да 1-рақам 15 йилдан буён жамоада ўйнаб келаётган Карл Икемега тегишли. Нигериялик футболчи сўнгги бор 2017 йил март ойида майдонга тушганди. Ўшанда унда оққон касаллиги аниқланганди.\n2017/18 йилги мавсумда «Вулверхэмптон» чемпионшипда ғолиб бўлди ва АПЛга қайтди. Икеме фақат даволанди. Узоқ муддатли кимё терапиясидан сўнг Карл тузалди. Июль ойида у фаолиятини якунлашга қарор қилди.\n«Карл – ўтган мавсумдан бошлаб бизнинг илҳом паримиз, – дейди бош мураббий Нуну Эшпириту Санту. – У ўзининг қатъиятлиги билан бизга ишонч бағишлади. У бизнинг дўстимиз. У жамоага келиб йигитлар билан гаплашиб туради. Кучли эркак. Карлнинг ҳурмати учун 1-рақамни унга қолдирдик».\nРуй Патрисиу клубнинг қарорини ҳурмат қилди ва ҳеч қандай муаммосиз бошқа рақамни олди, Буффон, Касильяс, Шмейхель каби машҳур дарвозабонлар Икемени қўллаб-қувватлашди.\nШанба куни Руй Патрисиу АПЛдаги биринчи ўйинида майдонга тушди ва «Эвертон» вакили Ришарлисондан иккита гол ўтказиб юборди (2:2).\nРоналду "Ювентус"да Анчелоттини кўрмоқчи 13\nЭвра: "Санчес МЮга ўтганидан хабардор бўлганимда..." 13\n"Ливерпуль" - "Вулверхэмптон" 2:0 3\n"Вулверхэмптон" футболчиси: Мухлислар "Ливерпуль"ни АПЛ ғолиби бўлишига қарши" 22\n"Арсенал" 17 ёшли дарвозабон билан шартнома тузди 3\nАПЛда янги рекорд ўрнатилди 9\n"Вулверхэмптон" - "Фулхэм" 1:0 0


фарзанд учун умр бўйи татийдиган хазина\nБаркамоллик сари интилган ҳар бир инсон китоб билан қадрдон дўст тутиниши шубҳасиз. Китоб зулматда нур, доно устоздир. У ўзига яқин келганларнинг йўлини ҳар доим чароғон этиб турувчи шамчироқ десам янглишмайман.\nИнсон учун китобдан азизроқ, ёқимлироқ суҳбатдош йўқ. Китоб ичида барча илму ҳикмат мужассамдирки, у одамларни ўтмиш ва келажакдан огоҳ қилиб туради.\nҲар бир ота-онага энг лазиз ва энг азиз, Аллоҳ томонидан инъом этилган неъмати бу фарзандидир. Унинг камолотини кўриш эса нақадар бахт. Комил инсон бўлиб улғайган ҳар қандай фарзанд эса, элнинг кўркидир. Бир киши донишманддан сўрабди: «Фарзандим хурсанд бўлиши учун унга нима совға қилай?» Донишманд жавоб берибди: «Aгар қанд берсанг, боланг бир кун хурсанд бўлади, эртасига таъмини унутади. Ўйинчоқ олиб берсанг, бир ҳафта қувонади. Тулпор, от мингазсанг бир ой қувонади. Сен фарзандим бир умр хурсанд бўлсин десанг, унга китоб совға қил».\nҲа, ҳар бир ота-онада эртами-кечми «Фарзандим учун кутубхона ташкил қилишим керакми?», «Бу кутубхона қандай бўлиши керак?» деган саволлар туғилиши табиий. Aввало, айтиш керакки, ҳар бир оилада кутубхона бўлса нур устига нур. Унда катталар ва кичиклар учун қизиқ ва муҳим китобларни тўплаб бориш зарур. Бу узоқ давом этадиган жараён бўлиб, фарзандингиз чақалоқлик пайтидан бу ишга киришилгани маъқул.\nКўп ота-оналар болалари учун замонавий, ёрқин ва жимжимадор муқовадаги китобларни харид қилишга ҳаракат қилишади. Баъзилар эса китобларни сотиб олиб келишгач, уларни ҳатто бир бор варақлаб кўрмасдан бир бурчакда йиллар мобайнида чанг босиб ётаверади. Aлбатта, бу иш нотўғридир.\nКитоб танлаш учун болангизни дўконга бирга етаклаб боринг. Токи кичкинтойлик пайтидаёқ китоб харид қилиш ҳам кийим-кечак ёки озиқ-овқат сотиб олишдек ўта зарур эканини англасин.\nХарид қилиш чоғида фарзандларимизнинг қизиқиши, китобнинг мазмуни ва албатта, мутолаасига ҳам аҳамиятли бўлиш зарур. Aгар болангизга кўплаб ажойиб адабиётлар харид қилсангизу, ўзингиз мутлақо китоб ўқимасангиз, билингки, фарзандингизнинг китобхонлиги узоққа чўзилмайди. Бола кўпроқ катталарга, айниқса, ота-онасига ўхшашга тақлид қилади.\nШунинг учун кўпроқ оилавий китоб ўқишни йўлга қўйиб, матнни ифодали ўқиш кўникмасини шакллантириш зарур. Шунда фарзандларимиз ҳаёт синовларида қоқилмасдан, ўз мақсадларига эришишига кўмаклашган бўламиз.\nУрганч туманидаги 6-умумтаълим мактабининг она тили ва адабиёт фани ўқитувчиси\n🕔23:49, 03.12.2020 ✔610\nЎЗГАРИШЛАРДАН НЕГА ЧЎЧИЙМИЗ?\n🕔09:49, 30.10.2020 ✔878\nБодо Шефернинг «Ғолиблик қонуниятлари» асари ҳаётга умид пайдо қиладиган нодир китоблардан ҳисобланади. Унда келтирилган ўн тўртта қонун бир-бири билан чамбарчас боғлиқ. Асар Марк Аврелийнинг «Умрингнинг сўнгида қандай яшашни истасанг, шу бугуноқ шундай яшашни бошла» эпиграфи билан бошланади.\nРАСУЛИ АКРАМ МЎЪЖИЗАЛАРИ\n🕔09:48, 30.10.2020 ✔891\nМуҳаддислар султони бўлган Имом Бухорий бобомизнинг номи, юксак ақлу заковати ва инсоний салоҳияти, илмий-маънавий мероси ортиқча таърифга муҳтож эмас. Унинг шоҳ асари бўлмиш «Саҳиҳул Бухорий» Ислом оламида Муқаддас Қуръондан кейинги ўринда турадиган манба сифатида эътироф этилганининг ўзиёқ алломанинг даҳоси ва ижод маҳсулининг қадри ҳақида етарли тасаввур ҳосил қилади.\n✔ 610 🕔 23:49, 03.12.2020\n✔ 878 🕔 09:49, 30.10.2020\n✔ 891 🕔 09:48, 30.10.2020\n✔ 991 🕔 10:29, 23.10.2020\n✔ 395 🕔 10:28, 23.10.2020


Минглаб фаластинликлар Ғазодан Исроилнинг тўла чиқиб кетганини нишонламоқда.\nЮзлаб одамлар эса жангарилар ниқобини кийиб олиб, Хамас гуруҳи тарафдорлари билан байрам нишонламоқдалар. Улар ҳуддуддан Исролининг чиқиб кетиши Хамасчилар ҳаракати — қаршилик ҳаракати ғалабаси, деб ҳисобламоқда.\nИсроил томони ўтган чоршанба куни Ғазо минтақаси ва Иордан дарёсининг ғарбий соҳилидан яҳудий аҳолини кўчириш ишларини якунига етказди. Бугун Исроил касалхоналаридан бирида Ғазодан чиқиб кетиш ҳаракатининг биринчи қурбони — ўтган ҳафтада кўчишга қаршилик билдириб, ўзига ўт қўйган аёл ўлими ҳақида хабар тарқатилди.\nШунингдек, бугун Хеврон шаҳрининг ғарбида бир фаластинлик Исроил чегарачисига ҳужум қилиб, уни жароҳатлагани ҳақида ҳам хабар берилди.